NATO mbështet kërcënimin amerikan për Sirinë
Sekretari i Përgjithshëm Rasmussen thotë se kërcënimi nxiti marrëveshjen ruso amerikane që duhet tani të zbatohet nga Presidenti Assad
Sekretari i Përgjithshëm i NATO-s, Anders Fogh Rasmussen thotë se Shtetet e Bashkuara duhet të vazhdojnë kërcënimin për veprime ushtarake kundër Sirisë, për të nxitur marrëveshjen e arritur për armët kimike të atij vendi. Ndërsa lufta civile siriane përshkallëzohet, kërcënimi për një sulm amerikan me raketa bëri që presidenti Bashar al-Assad të binte dakort të dorëzonte armët e tij kimike. Kështu që nuk ka arsye për ta hequr këtë kërcënim, thotë Sekretari i Përgjithshëm i NATO-s, Anders Fogh Rasmussen. " Duke folur për Zërin e Amerikën në sesionin e Asamblesë së Përgjithshme të OKB-së, zoti Rasmussen bëri thirrje për veprim të Këshillit të Sigurimit për të zbatuar planin për asgjesimin e 1,000 tonelatave lëndë kimike deri në mes të vitit të ardhshëm. Sekretari amerikan i Shtetit John Kerry po kërkon një rezolutë të OKB-së që të përfshijë pasoja, në se Presidenti Assad nuk zbaton marrëveshjen e arritur. Rusia po bllokon një rezolutë të fuqishme, duke e quajtur atë një përqasje “thellësisht të politizuar”. Zëvendës ministri i jashtëm rus Sergei Ryabkov. Zoti Kerry dhe homologu i tij rus Sergei Lavrov thanë se përparimi për armët kimike mund të ndihmojë në arritjen e një tranzicioni politik në Siri. Por në një intervistë me televizionin kinez, Presidenti Assad duket se i kundërshtoi negociatat me rebelët. Zyrtarët francezë po thonë se një qeveri e re për Sirinë është e vetmja zgjidhje. Presidenti francez Francois Hollande. Presidenti Obama ka premtuar ta mbajë opsionin ushtarak të hapur në se Siria nuk zbaton marrëveshjen.